क्वेन्झाने वॉलिस

वॉलिस ही ॲनिमेटेड चित्रपट ट्रोल्स (२०१६) मधील हार्पर या पात्राला आवाज देण्यासाठी देखील ओळखले जाते; तसेच दूरचित्रवाणी सिटकॉम ब्लॅक-इश (२०१९) मध्ये कायराची तिची भूमिका नावाजली आहे.

एक लेखिका म्हणून तिने चार मुलांची पुस्तके प्रकाशित केली आहेत: शाई अँड एमी स्टार इन ब्रेक एन एग!, अ नाईट आउट विथ ममा, शाई अँड एमी स्टार इन डॅन्सी पँटस! आणि शाई अँड एमी स्टार टू द रेस्क्यू!वॉलिसचा जन्म हौमा, लुईझियाना येथे क्लिंड्रिया वॉलिस (शिक्षिका) आणि वेन्जी वॉलिस सीनियर (ट्रक चालक) यांच्या घरी झाला. तिला एक बहीण (क्युनिक्वेक्य) आणि दोन भाऊ (वेजोन आणि वेन्जी जूनियर) आहे.

 कारकीर्द 
वयाच्या पाचव्या वर्षी, वॅलिसने बीस्ट्स ऑफ द सदर्न वाइल्ड (२०१२) साठी ऑडिशन देण्यासाठी तिच्या वयाबद्दल खोटं सांगीतले ज्यासाठी किमान वय ६ वर्षे होते. लुईझियानाच्या बॅकवूड्स बेउ स्क्वॉलरमध्ये तिच्या मरणाला टेकलेल्या वडिलांसोबत राहणाऱ्या हशपपी चे पाट्र साकारण्यासाठी ४,००० कलाकारांपैकी तिची निवड करण्यात आली होती. दिग्दर्शक बेन्ह झेटलिन यांनी द डेली बीस्टला सांगितले की जेव्हा त्यांनी वॉलिसचा अभिनय बघितला, तेव्हा त्यांना लगेच जाणवले की त्याची शोधमोहीम संपली आहे. तिच्या दृढ इच्छाशक्तीच्या व्यक्तिमत्त्वाला सामावून घेण्यासाठी बीस्ट्स ऑफ सदर्न वाइल्ड च्या पटकथेत बदल करण्यात आले. तिचे वाचन पराक्रम, मोठा किंचाळणारा आवाज आणि हुकूम ऐकण्याची क्षमता याने दिग्दर्शकाला प्रभावित केले आणि तिने हा भाग जिंकला.

१० जानेवारी २०१३ रोजी, वयाच्या नवव्या वर्षी, वॉलिसला प्रमुख भूमिकेतील सर्वोत्कृष्ट अभिनेत्रीसाठी अकादमी पुरस्कारासाठी नामांकन मिळाले. वॉलिस, जेव्हा तिने बीस्ट्स ऑफ द सदर्न वाइल्ड चित्रित केले तेव्हा ६ वर्षांची होती, ती सर्वोत्कृष्ट अभिनेत्रीसाठी  सर्वात तरुण नामांकित आणि कोणत्याही श्रेणीतील तिसरी-तरुण नामांकित व्यक्ती आहे. वॉलिस ही पहिली आफ्रिकन-अमेरिकन बाल-अभिनेता आहे आणि ऑस्कर नामांकन मिळवणारा २१ व्या शतकात जन्मलेली पहिली व्यक्ती आहे. 

नंतर २०१३ मध्ये १२ इयर्स अ स्लेव्ह  या चित्रपटात वॉलिसची भूमिका होती. २०१४ मध्ये, तिने ॲनीमध्ये शीर्षक पात्र साकारले व असे करणारी पहिली आफ्रिकन-अमेरिकन अभिनेत्री ठरली. यासाठी, तिला मोशन पिक्चर - कॉमेडी किंवा म्युझिकलमधील सर्वोत्कृष्ट अभिनेत्रीसाठी गोल्डन ग्लोब अवॉर्डसाठी नामांकन मिळाले होते. मे २०१४ मध्ये, वॉलिस ही ज्योर्जिओ अरमानीच्या किशोरवयीन मुलांसाठीच्या फॅशन व्यवसायाची ब्रँड ॲम्बेसेडर म्हणून पहिली बाल कलाकार बनली.

वॉलिस "ऑल नाईट" साठी बियॉन्सेच्या २०१६ च्या म्युझिक व्हिडिओमध्ये दिसली. ऑक्टोबर २०१७ मध्ये, तिने दोन मुलांची पुस्तके प्रकाशित केली: शाई अँड एमी स्टार इन ब्रेक एन एग! आणि ए नाईट आउट विथ ममा. हे पुस्तक तिच्या आईसोबत ऑस्कर पुसस्कारांच्या रात्रीच्या वेळीचे आहे. २०१८ मध्ये तिने "शाई अँड एमी स्टार"'' मालिकेतील आणखी दोन पुस्तके प्रकाशित केली.

 संदर्भ 

वर्ग:हयात व्यक्ती
वर्ग:२१व्या शतकातील अमेरिकन लेखिका
वर्ग:इ.स. २००३ मधील जन्म